recursal/SuperWikiNEXT-32B huggingface dataset:
Ο **Κώστας Γιαννούλης** (Κατερίνη, 9 Δεκεμβρίου 1987) είναι Έλληνας διεθνής ποδοσφαιριστής, που αγωνίζεται στη θέση του αριστερού ακραίου αμυντικού.

Καριέρα
-------

### Σε συλλογικό επίπεδο

Τα πρώτα του ποδοσφαιρικά βήματα τα έκανε στην ομάδα του Βατανιακού. Ο πρώτος του επαγγελματικός σταθμός ήταν ο Πανιώνιος, στον οποίο όμως δεν αγωνίστηκε ποτέ, παρά δόθηκε δύο χρονιές δανεικός σε Φωστήρα και Πιερικό.

Μετά από δυο χρονιές γεμάτες έκανε ποδοσφαιρικό άλμα και την περίοδο από το 2007 ως το 2010 είχε συμβόλαιο με τον Ηρακλή Θεσσαλονίκης, με τον οποίο σημείωσε συνολικά 55 συμμετοχές πρωταθλήματος.

Τον Μάιο του 2010 υπέγραψε με την Κολωνία (1. FC Köln) για να αγωνιστεί στην Μπουντεσλίγκα. Στα μισά της αγωνιστικής περιόδου, η γερμανική ομάδα, με την οποία δεν αγωνίστηκε ποτέ στην πρώτη ομάδα, λόγω μεγάλου τραυματισμού, γνωστοποίησε στον Γιαννούλη ότι προτίθεται να τον αφήσει ελεύθερο, τελικά όμως τον Ιούνιο του 2011 τον παραχώρησε στον Ατρόμητο Αθηνών με τη μορφή δανεισμού για έναν χρόνο. Το καλοκαίρι του επόμενου έτους, έμεινε ελεύθερος από την Κολωνία και υπέγραψε με κανονική μεταγραφή στον Ατρόμητο όπου πραγματοποίησε τις καλύτερες ποδοσφαιρικές του χρονιές.

Την 1η Σεπτεμβρίου 2014 έγινε γνωστή η μεταγραφή του στον Ολυμπιακό, σε αντικατάσταση του Χοσέ Χολέμπας που είχε αποχωρήσει μερικές ημέρες νωρίτερα, το επόμενο καλοκαίρι όμως, έχοντας μείνει ελεύθερος, αποφάσισε να συνεχίσει την καριέρα του στον Αστέρα Τρίπολης.

### Στις εθνικές ομάδες

Υπήρξε διεθνής στις μικρές εθνικές ομάδες, τόσο με τη Νέων όσο και με την Ελπίδων για να ακολουθήσει και η Ανδρών, με την οποία έκανε το ντεμπούτο του στις 15 Νοεμβρίου 2011, απέναντι στη Ρουμανία, σε φιλικό αγώνα.

Τίτλοι - Διακρίσεις
-------------------

Ολυμπιακός
* Πρωτάθλημα Ελλάδας: 2014-15
* Κύπελλο Ελλάδας: 2014-15

Παραπομπές
----------

1. ↑  Abwehrspieler Giannoulis wechselt zum 1.FC Köln
2. ↑  «Trio des 1. FC Köln kann in der Winterpause gehen» [1. FC Köln trio can leave in the winter break] (στα Γερμανικά). Die Zeit. 16 Δεκεμβρίου 2010. Ανακτήθηκε στις 16 Δεκεμβρίου 2010.
3. ↑  Ελευθεροτυπία, Ο Ατρόμητος πήρε και τον Κώστα Γιαννούλη, 23-6-2011
4. ↑  Στον Ολυμπιακό ο Γιαννούλης, www.sport-fm.gr
5. ↑  Επίσημα ο Γιαννούλης στον Αστέρα, www.sport-fm.gr

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Ο Κώστας Γιαννούλης στο soccerway
* zerozero (Πορτογαλικά)
* Το προφίλ του Κώστα Γιαννούλη στο transfermarkt

  

|  |  |  |  |  |
| --- | --- | --- | --- | --- |
| 

| π • σ • ε
Ποδοσφαιριστές ΟΦΗ. - τρέχουσα σύνθεση 2020-21 |
| --- |
|  |
|  | 
* 2 Ουές
* 3 Λυμπεράκης
* 4 Σακόρ
* 5 Σελίμοβιτς
* 6 Μαρινάκης
* 7 Στάρτζεον
* 8 Νέιρα
* 9 Σόουζα
* 10 Ναμπί
* 11 Σολίς
* 13 Βαφέας
* 14 Βούρος
* 15 Διαμαντής
* 16 Μπαλογιάννης
* 17 Νοικοκυράκης
* 18 Γιαννούλης
* 19 Τσιλιανίδης
* 20 Γιάννου
* 21 Βαζ
* 22 Σαρδινέρο
* 23 Γκαργκαλατζίδης
* 24 Βάτερμαν
* 26 Στάικος
* 28 Γρίβας
* 29 Μεγιάδο
* 30 Καστάνιος
* 32 Σωτηρίου
* 33 Ντε Γκουζμάν
* 34 Κοροβέσης (c)
* 38 Μίγγος
* 49 Σουρνάκης
* 53 Σηφάκης

* Προπονητής: Νιόπλιας
 |

 |
Ο κρατήρας Αντωνιάδη στον Άρη
Ο κρατήρας **Αντωνιάδη** (*Antoniadi*) είναι κρατήρας πρόσκρουσης στην Μεγάλη Σύρτη του πλανήτη Άρη, σε αρειογραφικές συντεταγμένες πλάτος 21,5° Β και μήκος 299,2° Δ. Η διάμετρός του είναι 394 χιλιόμετρα και πήρε το όνομά του από τον αστρονόμο Ευγένιο Μ. Αντωνιάδη.

Υπάρχουν ισχυρές ενδείξεις ότι ο κρατήρας Αντωνιάδη περιείχε κάποτε στο εσωτερικό του ποτάμια και λίμνες με υγρό νερό. Συγκεκριμένα, «ανεστραμμένες κοίτες» σχηματίσθηκαν όταν συσσωρευμένα ιζήματα σταθεροποιήθηκαν από ανάμιξη με ορυκτά. Μετά τη διάνοιξη των ρεμάτων αυτών από τρεχούμενο νερό, η όλη περιοχή καλύφθηκε με ιζήματα. Αργότερα τα ιζήματα διαβρώθηκαν και παρασύρθηκαν, ενώ στο μέρος όπου υπήρχε η κοίτη παρέμειναν επειδή το σκληρυμένο υλικό αντιστάθηκε στη διάβρωση.

Το ανεστραμμένο ανάγλυφο
------------------------

Ανεστραμμένες κοίτες στον κρατήρα Αντωνιάδη
Και άλλες τοποθεσίες στον Άρη δείχνουν ανεστραμμένο ανάγλυφο. Σε αυτές, η κοίτη ενός ποταμού ή χειμάρρου μπορεί να είναι υπερυψωμένο αντί κοίλο χαρακτηριστικό και έχει τη μορφή πολύ στενόμακρης λοφοσειράς. Η κάτω εικόνα από την κάμερα-τηλεσκόπιο «HiRISE» του διαστημοπλοίου *Mars Reconnaissance Orbiter* δείχνει τέτοιες ράχεις, που αποτυπώνουν αρχαίους καμπύλους ποταμούς και μικρούς παραποτάμους τους.

Το ανεστραμμένο ανάγλυφο με τη μορφή μαιανδρικών ράχεων θεωρείται ένδειξη της παρουσίας ροών νερού στην επιφάνεια του Άρη κατά το μακρινό παρελθόν. Εκτός από τον κρατήρα Αντωνιάδη, ένα άλλο παράδειγμα ανεστραμμένου αναγλύφου αποτελεί ο κρατήρας Μιγιαμότο, που προτάθηκε το 2010 ως υποψήφια τοποθεσία για αναζήτηση ζωής στον Άρη.

Δείτε επίσης
------------

* Κρατήρας πρόσκρουσης
* Αντωνιάδης (Σελήνη)

Παραπομπές
----------

1. ↑  «Antoniadi». *Gazetteer of Planetary Nomenclature*. International Astronomical Union (IAU) Working Group for Planetary System Nomenclature (WGPSN). 17 Νοεμβρίου 2010. Ανακτήθηκε στις 8 Φεβρουαρίου 2014.
2. ↑
3. ↑
4. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 22 Νοεμβρίου 2018.
5. ↑
6. ↑  Davis,J. M. Balme, P. Grindrod, R. Williams, S. Gupta Extensive Noachian Fluvial Systems in Arabia Terra: Implications for Early Martian Climate, *Geology*, 2016 .
7. ↑  HiRISE, 2010a, Inverted Channels North of Juventae Chasma (PSP\_006770\_1760). Operations Center, Department of Planetary Sciences, Lunar and Planetary Laboratory, Tucson, Arizona.
8. ↑  Williams, R.M.E. T.C. Chidsey, Jr. and D.E. Eby, D.E. 2007, *Exhumed paleochannels in central Utah - analogs for raised curvilinear features on Mars*, in G.C. Willis M.D. Hylland, D.L. Clark, and T.C. Chidsey, Jr. (επιμ.), σσ. 220-235, Central Utah - diverse geology of a dynamic landscape. Publication 36, Utah Geological Association, Salt Lake City, Utah.
9. ↑  Newsom, H.E. N.L. Lanza, A.M. Ollila, S.M. Wiseman, T.L. Roush, G.A. Marzo, L.L. Tornabene, C.H. Okubo, M.M. Osterloo, V.E. Hamilton, L.S. Crumpler: «Inverted channel deposits on the floor of Miyamoto crater, Mars», *Icarus*, τόμος 205 (2010), σσ. 64-72.

Εξωτερικοί σύνδεσμοι
--------------------

* Sjogren, W. L.; Ritke, S. J. «Βαρυτομετρική ανάλυση του κρατήρα Αντωνιάδη»
* Ο κρατήρας στο *Google Mars*
Η **Άννα Στάφορντ, δούκισσα του Μπάκινγκχαμ** (περί το 1414 - 1480) ήταν μια από τις μικρότερες κόρες του Ραλφ Νέβιλ, 1ου κόμη του Γουέστμορλαντ και της δεύτερης συζύγου του Ιωάννας Μπωφόρ της κόρης του Ιωάννη της Γάνδης και της τρίτης συζύγου του Αικατερίνης Σουίνφορντ.
Παντρεύτηκε σε πρώτο γάμο λίγο πριν τον Οκτώβριο του 1424 τον Χάμφρεϊ Στάφορντ, 1ου δούκα του Μπάκινγκχαμ, διάδοχο του Εδμόνδου Στάφορντ, 5ου κόμη του Στάφορντ ενός από τους πλουσιότερους άντρες στην Αγγλία. Ο Χάμφρεϊ και η Άννα ήταν γονείς του Χάμφρεϊ Στάφορντ (πέθανε στις 22 Μαίου 1458) γνωστού και ως *κόμη του Στάφορντ* και οι παππούδες του Χένρυ Στάφορντ, 2ου δούκα του Μπάκινγκχαμ του αρχηγού της *"Επανάστασης του Μπάκινγκχαμ"* (1483) εναντίον του Ριχάρδου Γ΄ της Αγγλίας όταν σφετερίστηκε τον θρόνο από τον ανιψιό του Εδουάρδο Ε΄ της Αγγλίας. Ο Χένρυ Στάφορντ εκτελέστηκε στις 2 Νοεμβρίου 1483 μετά την αποτυχία της επανάστασης. 

Ο Χάμφρεϊ Στάφορντ, 1ος δούκας του Μπάκινγκχαμ έπεσε στην *μάχη του Νορθάμπτον* (1460) και η Άννα προχώρησε σε δεύτερο γάμο (1467) με τον Γουόλτερ Μπλάαντ, 1ο βαρόνο του Μούντζοι (πέθανε το 1474). Στην διαθήκη του εκδήλωσε την επιθυμία του να αφήσει στην Άννα *"όλα τα αγαθά που είχε πριν από τον γάμο τους και όλα τα αγαθά που τους δόθηκαν από οποιοδήποτε πρόσωπο."* 
Η Άννα Στάφορντ έγινε με τον πρώτο γάμο της μεγάλη γαιοκτήμονας, κυβέρνησε τα εδάφη της με μεγάλη επιτυχία και με σημαντική αύξηση των κερδών, τα ετήσια έσοδα αυξήθηκαν από 884 λίρες την χρονιά που έμεινε χήρα (1460) στις 1245 λίρες την χρονιά που ο εγγονός της ενηλικιώθηκε (1473).
Η Άννα ήταν εξαιρετικά μορφωμένη και είχε μεγάλη συλλογή από βιβλία, κατείχε τις *"Ώρες του Γουίνγκφιλντ"* και ένα ψαλτήρι με μια προσευχή ήταν στην ιδιοκτησία της. Η διαθήκη της είχε μεγάλο αριθμό από βιβλία στα Αγγλικά και τα Γαλλικά που πέρασαν στην συνέχεια στην νύφη της Μαργαρίτα Μπωφόρ, κόμισσα του Στάφορντ την κόρη του Εδμόνδου Μπωφόρ, 2ου δούκα του Σόμερσετ, οι δυο γυναίκες είχαν ανταλλάξει πολλά βιβλία την εποχή που η Μαργαρίτα βρέθηκε μαζί με την πεθερά της στο Σάρρεϋ.

Παραπομπές
----------

1. ↑  Darryl Roger Lundy: (Αγγλικά) *The Peerage*. p10743.htm#i107422. Ανακτήθηκε στις 9  Οκτωβρίου 2017.
2. 1 2 3 4 5 6 7 8 9 10 11  «Kindred Britain»
3. 1 2  p10743.htm#i107422. Ανακτήθηκε στις 7  Αυγούστου 2020.
4. 1 2 3 4 5  Darryl Roger Lundy: (Αγγλικά) *The Peerage*.
5. ↑  [Barbara J. Harris, English Aristocratic Women, 1450-1550 (Oxford, 2002), p. 163]
6. ↑  [Harris, English Aristocratic Women, p. 150]
7. ↑  [Rebecca Krug, Reading Families. Women's literate practice in late medieval England (New York 2002), p.75]
8. ↑  [Krug, Reading Families, p.77]

Πηγές
-----

* Barbara J. Harris, English Aristocratic Women, 1450-1550 (Oxford, 2002)
* Harris, English Aristocratic Women
* Rebecca Krug, Reading Families. Women's literate practice in late medieval England (New York 2002)
* Krug, Reading Families

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 88461937
* LCCN: no2009066958

 |

 |
Η **Κυβέρνηση Ντμίτρι Μεντβέντεφ** ήταν η κυβέρνηση της Ρωσίας από τον Μάιο του 2012 εώς τον Ιανουάριο του 2020. Σχηματίστηκε λίγο αργότερα από την εκλογή του Βλαντίμιρ Πούτιν στην προεδρία. Στην πρωθυπουργία διορίστηκε ο πρώην Πρόεδρος της Ρωσίας Μεντβέντεφ. Αντικατέστησε την Κυβέρνηση Πούτιν 2008 και ανέλαβε καθήκοντα τον Μάιο του 2012. Η Κυβέρνηση αποτελείται από μέλη του κόμματος Ενωμένη Ρωσία καθώς και μερικούς ανεξάρτητους υπουργούς διορισμένους από τον Πρόεδρο Πούτιν. Η κυβέρνηση έχει αντιμετωπίσει διάφορα προβλήματα και καταστάσεις όπως η κρίση στην Κριμαία και οι κυρώσεις που επιβλήθηκαν απο ΕΕ και ΗΠΑ. Η κυβέρνηση παραιτήθηκε στις 16 Ιανουαρίου του 2020.

Σύνθεση της κυβέρνησης ως το 2018
---------------------------------

Πρωθυπουργός της Ρωσίας

* Ντμίτρι Μεντβέντεφ

1ος Αναπαληρωτής Πρωθυπουργός

* Ιγκόρ Σουβάλοφ

Αναπληρωτής Πρωθυπουργός-Αρχηγός του επιτελείου της κυβέρνησης

* Σέρτζει Πρικχόντκο

Αναπληρωτής Πρωθυπουργός

* Ντμίτρι Κόζακ

Αναπληρωτής Πρωθυπουργός

* Αρκάδι Νουβορκόβιτς

Αναπληρώτρια Πρωθυπουργός

* Όλγα Γκολόντετς

Αναπληρωτής Πρωθυπουργός - Προεδρικός απεσταλμένος της Βόρειας Ομοσπονδιακής Περιοχής του Καυκάσου

* Αλεξάντερ Κχλοπονίν

Αναπληρωτής Πρωθυπουργός- Προεδρικός απεσταλμένος της Ανατολικής Ομόσπονδης περιοχής

* Γιούρι Τρούντεφ

Αναπληρωτής Πρωθυπουργος

* Ντμίτρι Ρογκόζιν

Υπουργός Εξωτερικών

* Σεργκέι Λαβρόφ

Υπουργός Εσωτερικών και δικαιοσύνης

* Βλαντιμίρ Κολοκόλτσεφ

Υπουργός Εκτάκτων Αναγκών

* Βλαντιμίρ Πούτσκοφ

Υπουργός Υγείας

* Βερόνικα Σκβότσοβα

Υπουργός Συγκοινωνιών και Μέσων Μαζικής Ενημέρωσης

* Νικολάι Νικιφόροφ

Υπουργός Πολιτισμού

* Βλαντιμίρ Μεντίσκι

Υπουργός Άμυνας

* Σερτγκέι Σόγκγκου

Υπουργός Παιδείας και Επιστημών

* Ντμίτρι Λιβάνοφ

Υπουργός Φυσικών Πόρων

* Σέρτζει Ντοσκόι

Υπουργός Περιφερειακής Ανάπτυξης

* Ιγκόρ Σλουναγιεφ

Υπουργός Γεωργίας και Αλιείας

* Νικολάι Φγουοντόροφ

Υπουργός Βιομηχανίας και Εμπορίου

* Ντέντις Μαντούροφ

Υπουργός Μεταφορών

* Μαξίμ Σοκόλοφ

Υπουργός Οικονομικών

* Άντον Σιλουάνοφ

Υπουργός Οικονομικής Ανάπτυξης

* Αλεξέι Ουλγουκάεφ

Υπουργός Εργασίας και Κοινωνικών Υποθέσεων

* Μαξίμ Τοπίλιν

Υπουργός Ενέργειας

* Αλεξάντερ Νόβακ

Υπουργός Δικαιοσύνης

* Αλεξάντερ Κολονάλοφ

Υπουργός Άνευ Χαρτοφυλακίου-Αρμόδιος για την ανοικτή κυβερνητική πολιτική

* Μιχαήλ Αμπίζοφ

Υπουργός της Άπω Ανατολής

* Αλεξάντερ Γκαλούσκα

Υπουργός της Κριμαίας

* Αλεξάντερ Γκαλούσκα

Υπουργός Αθλητισμού

* Βίταλι Μούτκο

Υπουργός Δημοσίων Έργων και Στέγασης

* Μιχαήλ Μέν

Εξωτερικοί σύνεσμοι
-------------------

* Επίσημος ιστότοπος της Κυβέρνησης της Ρωσίας
Η **Άννα** (άκμασε 1395-1404) από τον Οίκο των Φιλανθρωπινών ήταν η δεύτερη σύζυγος του Μανουήλ Γ΄ Μεγάλου Κομνηνού αυτοκράτορα της Τραπεζούντας.

Ο σύζυγος της Άννας Φιλανθρωπινής, ο Μανουήλ Γ΄ Μέγας Κομνηνός.

Καταγωγή
--------

Ήταν κόρη του Μανουήλ Αγγέλου Φιλανθρωπηνού καίσαρα της Ρωμαϊκής Αυτοκρατορίας και κυβερνήτη της Θεσσαλίας. Κυβέρνησε τη Θεσσαλία από το π. 1390 ως το 1394, που την κατέκτησε ο Βαγιαζήτ Α΄ των Οθωμανών.

Ο πατέρας -ή μάλλον ο θείος- του Μανουήλ ήταν ο Αλέξιος Άγγελος Φιλανθρωπηνός καίσαρας, που κυβέρνησε τη Θεσσαλία το διάστημα π. 1373-1390. Η εκ μητρός μάμμη της -ή μάλλον η θεία του Μανουήλ- ήταν η Μαρία Ραντοσλάβα.

Αυτοκράτειρα
------------

Στις 2 Μαΐου 1395 απεβίωσε η πρώτη σύζυγος του Μανουήλ Γ΄, η Ευδοκία των Βαγρατιδών, κόρη του Δαυίδ Θ΄ της Γεωργίας. Στις 4 Σεπτεμβίου του ίδιου έτους η Ευδοκία Μεγάλη Κομνηνή, αδελφή του Μανουήλ Γ΄ και χήρα του Ταντζεντίν πασά της Σινώπης & εμίρη στα Λίμνια, ήλθε από την Κωνσταντινούπολη. Το πλοίο της έφθασε στο Κόρδυλε· μαζί της ήταν η Άννα Φιλανθρωπηνή και η Θεοδώρα Καντακουζηνή με σκοπό να παντρευτούν τον Μανουήλ Γ΄ και τον γιο του Αλέξιο Δ΄ αντίστοιχα. Οι δύο γάμοι έγιναν μαζί την επόμενη ημέρα στην Τραπεζούντα.

Ο Ρούυ Γκονθάλαθ δε Κλαβίχο πρεσβευτής του Ερρίκου Γ΄ της Καστίλης στον Ταμερλάνο των Μογγόλων, καθώς περνούσε από την Τραπεζούντα, συνάντησε τον Μανουήλ Γ΄ και την οικογένειά του τον Απρίλιο του 1404· αναφέρει, πως ζούσε η Άννα Φιλανθρωπηνή. Ο Μανουήλ Γ΄ απεβίωσε στις 5 Μαρτίου 1417, αλλά δεν γνωρίζουμε αν η Άννα επέζησε αυτού. Ο ιστορικός Τιερρύ Γκανσού ισχυρίζεται, ότι ένας γιος τους ζούσε ως το 1423 και νυμφεύτηκε την Ευδοκία, κόρη του πρωτοστράτορα Μανουήλ Παλαιολόγου Καντακουζηνού.

Οικογένεια
----------

Παντρεύτηκε τον Μανουήλ Γ΄ Μέγα Κομνηνό αυτοκράτορα της Τραπεζούντας και (κατά την άποψη του ιστορικού Τιερρύ Γκανσύ) είχε τέκνο:

* (γιος), νυμφεύτηκε την Ευδοκία, κόρη του Μανουήλ Παλαιολόγου Καντακουζηνού.

Παραπομπές
----------

1. ↑  Darryl Roger Lundy: (Αγγλικά) *The Peerage*.
2. ↑  William Miller, Trebizond: The last Greek Empire of the Byzantine Era: 1204-1461, 1926 (Chicago: Argonaut, 1969), p. 72
3. ↑  Cawley, Charles, Profile of the Philanthropenos family, Medieval Lands database, Foundation for Medieval Genealogy,
4. ↑  Michael Panaretos, Chronicle, 48. Greek text in Original-Fragmente, Chroniken, Inschiften und anderes Materiale zur Geschichte des Kaiserthums Trapezunt, part 2; in Abhandlungen der historischen Classe der königlich bayerischen Akademie 4 (1844), abth. 1, p. 54; German translation, p. 68
5. ↑  Panaretos, Chronicle, 55. Greek text in Original-Fragmente, p. 40; German translation, p. 68
6. ↑  Thierry Ganchou, "A propos d'un cheval de race: un dynaste de Trebizonde en exil a Constantinople au debut du XVe siècle," Mare et Litora: Essays Presented to Sergei Karpov for his 60th Birthday, edited by Rustam Shukurov, (Moscow: Indrik, 2009), pp. 553-575
Η **Άρτιο**, Artio (ή Artionis), είναι θεά της φύσης και της άγριας ζωής στην Κελτική μυθολογία. Λατρευόταν ιδιαίτερα στην Ελβετία. Το όνομα της σημαίνει αρκούδα.

Ένα από τα γνωστότερα χάλκινα γλυπτά που έχει βρεθεί με τη θεά είναι αυτό κοντά στη Βέρνη της Ελβετίας, το οποίο δείχνει μια γυναίκα που κάθεται σε μια καρέκλα και στα χέρια της κρατά φρούτα, ενώ πίσω της βρίσκεται ένα δέντρο και μια αρκούδα [1][2]. Στη βάση του γλυπτού υπάρχει η επιγραφή *Deae Artioni / Licinia Sabinilla* [3].

Το όνομα προέρχεται από τη Γαλατική λέξη artos [4]. Άλλες κελτικές γλώσσες έχουν παρόμοιες λέξεις, όπως η Ιρλανδική και η Ουαλική: για παράδειγμα, η λέξη *Arth* μπορεί να είναι η πηγή για το σύγχρονο όνομα *Αρθούρος*.

Παραπομπές
----------

1. ↑  Deyts, Simone (1992) *Images des Dieux de la Gaule*. Paris, Editions Errance. ISBN 2-87772-067-5, pg. 48.
2. ↑  Green, Miranda (1992) *Animals in Celtic Life and Myth*. London, Routledge. ISBN 0-415-18588-2, pg. 217-8
3. ↑  Corpus Inscriptionum Latinarum (CIL) vol XIII, Inscriptiones trium Galliarum et Germaniarum
4. ↑  Delamarre, X. (2003). *Dictionnaire de la Langue Gauloise* (2nd ed.). Paris: Editions Errance. ISBN 2-87772-237-6, pg. 55-56
Η **Κυβέρνηση του Ντράγκουτιν Ζελένοβιτς** ήταν η πρώτη κυβέρνηση της Σερβίας μετά την διάλυση της Γιουγκοσλαβίας το 1991 αντικαθιστώντας την Κυβέρνηση Στάνκα Ραντμίλοβιτς 1989. Η κυβέρνηση προήλθε από τις πρώτες πολυκομματικές εκλογές της Σερβίας μετά τον Β΄ παγκόσμιο πόλεμο που έγιναν από τις 9 έως 23 Δεκεμβρίου 1990[1]. Η κυβέρνηση ορκίστηκε στις 11 Φεβρουαρίου 1991 , αναφέρεται η έναρξή της στις 15 Ιανουαρίου 1991, με πρωθυπουργό τον Ντράγκουτιν Ζελένοβιτς είχε είκοσι υπουργεία και τέσσερις αντιπροέδρους. Επόμενη κυβέρνηση ήταν η Κυβέρνηση Ράντομαν Μπόζοβιτς 1991 που ορκίστηκε στις 23 Δεκεμβρίου 1991.

Παραπομπές
----------

1. ↑  Владе Републике Србије, Κυβέρνηση της Δημοκρατίας της Σερβίας από το 1990 Αρχειοθετήθηκε 2012-12-03 στο Wayback Machine. στα σερβικά

Πηγές
-----

* UNIJA SINDIKATA PROSVETNIH RADNIKA SRBIJE, άρθρο: Η σερβική κυβέρνηση κράτησε συνήθως ένα έτος και ένα μισό, στα σερβικά
Το **Κόντρινγκτον** (αγγλικά: Codrington‎) είναι πόλη στο νησί Μπαρμπούντα της Αντίγκουα και Μπαρμπούντα.

Το Κόντρινγκτον ιδρύθηκε από τον Κρίστοφερ Κόντρινγκτον και τον αδελφό του Τζον το 1685, για να είναι το κύριο οικιστικό κέντρο του νησιού. Κατασκεύασαν ένα κάστρο που δέσποζε στην πόλη, αλλά υπέστη σοβαρές ζημιές από σεισμό το 1843 και πλέον λίγα ίχνη του έχουν απομείνει. Είχε πληθυσμό 914 κατοίκους το 2001.

Το 1741, η πρώτη εξέγερση των σκλάβων έλαβε χώρα στο Κόντρινγκτον. Η εξέγερση του Μπιτς προέκυψε ως συνέπεια της «σκληρής και τυραννικής» συμπεριφοράς του διευθυντή Τόμας Μπιτς. Πολλά κοπάδια βοοειδών σφαγιάστηκαν ενώ ζημιές έγιναν στα ακίνητα και τον εξοπλισμό του Κόντρινγκτον. Το Κόντρινγκτον εξυπηρετείται από το αεροδρόμιο Μπαρμπούντα Κόντρινγκτον.

Ο πληθυσμός του Κόντρινγκτον καταγράφηκε ως 700 κάτοικοι στην απογραφή του 1904 και 1.252 κάτοικοι στην απογραφή του 1991. Η πόλη, μαζί με το υπόλοιπο νησί, εκκενώθηκε πλήρως τον Σεπτέμβριο του 2017 μετά τις καταστροφές που προκάλεσε ο τυφώνας Ίρμα, αλλά μεγάλο μέρος του πληθυσμού έχει πλέον επιστρέψει στο νησί.

Παραπομπές
----------

1. ↑  Harris, Mikki K. (11 Αυγούστου 2021). «A tight-knit island nation hopes to rebuild while preserving 'the Barbudan way'». *National Geographic*. Ανακτήθηκε στις 8 Φεβρουαρίου 2022.
2. ↑  Everett-Heath, John (2020). «Codrington». *The concise Oxford dictionary of world place names* (Sixth edition έκδοση). Oxford: Oxford University Press. ISBN 978-0-19-190563-6. CS1 maint: Extra text (link)
3. ↑  «Antigua & Barbuda: Barbuda History». *www.antiguanice.com*. Ανακτήθηκε στις 8 Φεβρουαρίου 2022.
4. ↑  «Antigua and Barbuda: Parishes & Major Settlements - Population Statistics, Maps, Charts, Weather and Web Information». *citypopulation.de*. Ανακτήθηκε στις 8 Φεβρουαρίου 2022.
5. ↑  «Historical notes». *Barbudaful* (στα Αγγλικά). Ανακτήθηκε στις 8 Φεβρουαρίου 2022.
6. ↑  «TAPH». *SKYbrary Aviation Safety* (στα Αγγλικά). 23 Φεβρουαρίου 2021. Ανακτήθηκε στις 8 Φεβρουαρίου 2022.
7. ↑  Boger, Rebecca· Perdikaris, Sophia (11 Φεβρουαρίου 2019). «After Irma, Disaster Capitalism Threatens Cultural Heritage in Barbuda». *NACLA*. Ανακτήθηκε στις 8 Φεβρουαρίου 2022.
Οι κομητείες της Σκωτίας το 1975
Οι **κομητείες της Σκωτίας** ήταν οι κύριες διαιρέσεις της Σκωτίας μέχρι το 1975. Οι τωρινές περιοχές τοποτήρησης της Σκωτίας είναι ευρέως βασισμένες σε αυτές.

Καταγωγή
--------

*Βλέπε Λίστα των κομητειών της Σκωτίας πριν το 1975.*
Κάποιες Σκωτικές κομητείες έλκουν την καταγωγή τους από τις σεριφείες της Μέσος Μεσαίωνας.Πολές από αυτές τις πρώιμες οντότητες, ενώ μοιράζονταν τη ρίζα ενός ονόματος με μια μεταγενέστερη κομητεάι, αντιπροσωπεύουν μια μεγαλύτερη ή μικρότερη περιοχή.

Εξωτερικοί σύνδεσμοι
--------------------

* Records of the Parliaments of Scotland
* The National Library of Scotland: Maps of Scotland
* Scottish History – Ewan J Innes, MA FSA Scot.

Σημειώσεις και αναφορές
-----------------------

Βλέπε επίσης
------------

* Κομητείες του Ηνωμένου Βασιλείου

  

|  |  |  |  |
| --- | --- | --- | --- |
| 

| π • σ • ε
Υποδιαιρέσεις της Σκωτίας |
| --- |
|  |
| 
Περιοχές · Κομητείες · Δήμοι · Περιοχές τοποτήρησης |

 |
Ο **Κόνραντ Τσάνγκερ** (*γερμανικά: Konrad Zanger*), γεννημένος στις 11 Νοεμβρίου 1936, είναι Γερμανός πρώην πρωταθλητής της αντισφαίρισης και σκακιστής στην Ανατολική Γερμανία και σήμερα προπονητής.

Στην Ανατολική Γερμανία θεωρούνταν από τους καλύτερους παίκτες της αντισφαίρισης στη δεκαετία του 1950 και του 1960. Με συμπαίκτη τον Χορστ Στάλμπεργκ είχε κερδίσει επτά εθνικά πρωταθλήματα στο διπλό, επίσης το 1958 ήταν νικητής στο πρωτάθλημα νεολαίας της Ανατολικής Γερμανίας.

Είχε συμμετάσχει σε πολλά τουρνουά στην αρχή της καριέρας του, όπως στο Κάιρο το 1958 όπου με τον Στάλμπεργκ στο διπλό κατετάγησαν τρίτοι. Με την κατασκευή του Τείχους του Βερολίνου και τη συγκέντρωση των οικονομικών πόρων στα Ολυμπιακά αθλήματα οι παίκτες της αντισφαίρισης δεν μπορούσαν να συμμετάσχουν σε διεθνή τουρνουά. 

Μετά το τέλος της καριέρα του έγινε διαιτητής σε τουρνουά και διορίστηκε στο προπονητικό συμβούλιο της Ανατολικής Γερμανικής ομοσπονδίας αντισφαίρισης. 

Τα τελευταία χρόνια ασχολήται με το σκάκι και είναι αναγνωρισμένος σκακιστής.

Παραπομπές
----------

1. ↑  «Ticken Schachspieler anders». Αρχειοθετήθηκε από το πρωτότυπο στις 4 Απριλίου 2017. Ανακτήθηκε στις 4 Νοεμβρίου 2017.
2. ↑  «Dresdner Schachfrühling 2003». Αρχειοθετήθηκε από το πρωτότυπο στις 30 Δεκεμβρίου 2003. Ανακτήθηκε στις 4 Νοεμβρίου 2017.

Πηγές
-----

* R. Streppelhoff: *Tennis als Leistungssport in der DDR.* In: *Stadion. Internationale Zeitschrift für Geschichte des Sports.* 23 (2007), 2, S. 243-264
Ο **Κόνραντ Ερνστ Άκερμαν** (γερμ. *Konrad Ernst Ackermann*, 1 Φεβρουαρίου 1710 – 13 Νοεμβρίου 1771) ήταν Γερμανός ηθοποιός και θιασάρχης.

Ο Άκερμαν γεννήθηκε στο Σβερίν και το 1740 εντάχθηκε στον θίασο του Γιόχαν Φρήντριχ Σένεμαν (*Johann Friedrich Schönemann*) στο Λύνεμπουργκ, όπου και γνώρισε για πρώτη φορά τη μελλοντική σύζυγό του Σοφία Καρλότε Μπηράιχελ. Ο θίασος αυτός διαλύθηκε το 1744 και το ζεύγος έζησε με συγγενείς του Κόνραντ στο Μεκλεμβούργο. Το 1747 ο Άκερμαν προσλήφθηκε σε θέατρο στο Ντάντσιχ και αργότερα στην Αγία Πετρούπολη. Το 1749 το ζεύγος επισκέφθηκε τη Μόσχα, όπου και παντρεύτηκαν. Παρέμειναν στη Ρωσική Αυτοκρατορία μέχρι το 1751 και κατόπιν επέστρεψαν στη Γερμανία και ίδρυσαν τον ομώνυμο θίασο Άκερμαν (*Ackermann'sche Gesellschaft*).

Ο νέος θίασος περιόδευσε στο Ντάντσιχ, το Μπρεσλάου, τη Βαρσοβία, τη Λειψία, το Χάλλε και τη Φραγκφούρτη. Στη συνέχεια ξέσπασε ο Επταετής Πόλεμος (1756-1763), οπότε ταξίδεψαν μέσω Στρασβούργου στη Γαλλία και από εκεί στην Ελβετία. Μετά τη λήξη του πολέμου επέστρεψαν, δίνοντας παραστάσεις στη Φραγκφούρτη, το Μάιντς, το Μπράουνσβαϊγκ, το Αννόβερο και το Αμβούργο, με την τελευταία πόλη να γίνεται η έδρα του θιάσου. Το 1762 ο ηθοποιός Γιόχαν Μίκαελ Μπεκ (*Johann Michael Böck*, 1743-1793) έγινε μέλος του θιάσου, όπως και η Φρηντερίκε Ζάυλερ περίπου την ίδια εποχή.

Το 1767 ο θίασος πουλήθηκε σε μια σύμπραξη ιδιωτών και ονομάσθηκε «Εθνικό Θέατρο του Αμβούργου» ή *Hamburgische Entreprise*, ενώ αργότερα έγινε γνωστό και ως «*Dramaturgie* του Λέσσινγκ», με βασικό υποστηρικτή τον Άμπελ Ζάυλερ. Εκεί έπαιξαν περίφημοι ηθοποιοί, όπως οι Φρήντριχ Λούντβιχ Σρέντερ και Κόνραντ Έκχοφ.

Τέκνα του Κόνραντ Ερνστ Άκερμαν, που πέθανε στο Αμβούργο σε ηλικία 61 ετών, ήταν οι ηθοποιοί Ντοροτέα Άκερμαν (1752-1821) και Μαρίε Μαγκνταλένε Καρλότε Άκερμαν (1757-1775).

Παραπομπές
----------

1. 1 2  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 9  Απριλίου 2014.
2. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 10  Δεκεμβρίου 2014.
3. ↑  *Frankfurter Personenlexikon*. frankfurter-personenlexikon.de/node/359. Ανακτήθηκε στις 9  Οκτωβρίου 2017.
4. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 30  Δεκεμβρίου 2014.

Πηγές
-----

* *Allgemeine Deutsche Biographie*
* Το λήμμα «Άκκερμαν Κόνρατ Ερνέστος» στη *Νέα Ελληνική Εγκυκλοπαίδεια* «Χάρη Πάτση», τόμος 3, σελίδα 314

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 5668027
* GND: 118646761
* HDS: 007930
* TLS: Konrad\_Ernst\_Ackermann

 |

 |
Οι κομητείες του Ντέλαγουερ
Η πολιτεία **Ντέλαγουερ** των ΗΠΑ έχει τρεις **κομητείες**: το Νιου Καστλ, το Κεντ και το Σάσσεξ, οι λιγότερες κομητείες από κάθε πολιτεία των ΗΠΑ. Η προέλευση των ορίων των κομητειών ανάγεται σε προηγούμενες δικαστικές περιφέρειες. Οι εξουσίες των νομοθετικών σωμάτων των κομητειών περιορίζονται σε θέματα όπως ο διαχωρισμός σε αστικές ζώνες και η ανάπτυξη.

Πολιτική και κυβέρνηση
----------------------

Κάθε κομητεία εκλέγει το δικό της νομοθετικό σώμα (γνωστό στις κομητείες Νιου Καστλ και Σάσσεξ ως *Κομητειακό Συμβούλιο*, και στην Κομητεία Κεντ ως *Εισπρακτικό Δικαστήριο*). Οι κομητείες μπορούν να συλλέγουν φόρους και να δανείζονται χρήματα. Επίσης ελέγχουν τη συλλογή σκουπιδιών, την παροχή νερού, το αποχετευτικό δίκτυο, τον χωρισμό σε αστικές ζώνες, την ανάπτυξη, και τη δημιουργία κωδικών.

Οι περισσότερες εξουσίες που διανέμονται σε μια βάση κομητεία-ανά-κομητεία σε άλλες πολιτείες (όπως οι δίκες και η εφαρμογή των νόμων) έχουν συγκεντρωθεί στο Ντέλαγουερ, οδηγώντας σε σημαντικό συγκεντρωτισμό της εξουσίας στην πολιτειακή κυβέρνηση του Ντέλαγουερ. Οι κομητείες (μόνο στη συγκεκριμένη πολιτεία των ΗΠΑ) είναι ιστορικά διαιρεμένες σε «εκατοντάδες» (*hundreds*), οι οποίες χρησιμοποιούνταν ως εκλογικές περιφέρειες και τομείς συλλογής φόρων μέχρι τη δεκαετία του 1960. Όμως, οι εκατοντάδες τώρα δεν έχουν διοικητικό ρόλο· η μόνη τωρινή επίσημη νομική τους χρήση είναι στις περιγραφές κτηματικών τίτλων.

Ιστορία
-------

Ακολουθώντας την αγγλική κατάκτηση του 1664, όλη η γη στη δυτική όχθη του Ποταμού Ντέλαγουερ και του Κόλπου του Ντέλαγουερ κυβερνιόταν από την πόλη του Νιου Καστλ. Κατά την σύντομη ανακατάληψη της αποικίας από τους Ολλανδούς το 1673, επιπρόσθετες δικαστικές περιφέρειες δημιουργήθηκαν γύρω από το Άπλαντ και το Γουόουρκιλ. Το τελευταίο ήταν επίσης γνωστό ως Χούρνκιλλ, και τώρα είναι η πόλη του Λιούις.

Παραπομπές
----------

1. ↑  «How Many Counties are in Your State?». Click and Learn. Αρχειοθετήθηκε από το πρωτότυπο στις 16 Φεβρουαρίου 2007. Ανακτήθηκε στις 24 Απριλίου 2007.
2. ↑  «Chapter Title 9 Counties». *Online Delaware Code*. Government of Delaware.
3. ↑  «The Hundreds of Delaware: 1700 - 1800, Delaware Department of State:Division of Historical and Cultural Affairs website». *The Official Website of the Government of Delware*. Government of Delware. Αρχειοθετήθηκε από το πρωτότυπο στις 17 Ιουνίου 2010. Ανακτήθηκε στις 25 Φεβρουαρίου 2008.
4. ↑  The Historical Society of Delaware (1997). «Delaware Counties». Αρχειοθετήθηκε από το πρωτότυπο στις 19 Ιουλίου 2006. Ανακτήθηκε στις 1 Ιουνίου 2006.
5. ↑  Hazel D. Brittingham (1997). «The Name of Whorekill». Lewestown Publishers. Αρχειοθετήθηκε από το πρωτότυπο στις 16 Σεπτεμβρίου 2012. Ανακτήθηκε στις 24 Απριλίου 2007.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Κομητείες του Ντέλαγουερ** |
Ο **κόκκινος τετράνυχος** (αγγλ. *Panonychus ulmi*) είναι ένα Παράσιτο που προσβάlλει πολλές καλλιέργειες σε όλο τον κόσμο. Είναι ο πιο γνωστός και προβληματικός τετράνυχος καθώς αναπαράγεται εξαιρετικά γρήγορα και προκαλεί έτσι ζημιές σε σύντομο χρονικό διάστημα.

Κόκκινος τετράνυχος των οπωροφόρων δέντρων
------------------------------------------

#### Μορφολογία

Το σώμα του ενήλικου θηλυκού είναι ωοειδές, το μήκος του είναι περίπου 430 mm και το χρώμα του κόκκινο. Στα σημεία έκφυσης των ραχιαίων τριχών του ιδιοσώματος υπάρχουν ευδιάκριτα φυμάτια λευκού χρώματος. Το αρσενικό είναι μικρότερο από το θηλυκό, είναι οξύληκτο με σχήμα διαμαντιού. Το χρώμα του αρσενικού είναι παραπλήσιο με εκείνο του θηλυκού.

Τα αυγά του ακάρεως είναι σφαιρικά, ελαφρώς πεπλατυσμένα με επιφανειακές ακτινοειδείς ραβδώσεις και χαρακτηριστικό προεξέχοντα μίσχο στο κεντρικό σημείο της ραχιαίας πλευράς τους. Τα χειμερινά αυγά έχουν έντονο κόκκινο χρώμα.

#### Ξενιστής

Το παράσιτο αυτό αποτελεί ιδιαίτερα σοβαρό εχθρό ορισμένων *φυλλοβόλων δέντρων* όπως κυρίως της μηλιάς, ροδακινιάς, αχλαδιάς κυδωνιάς και δαμασκηνιάς. Μπορεί, επίσης, να προσβάλλει και άλλα φυτά όπως την κερασιά, αμυγδαλιά, τριανταφυλλιά, φράουλα και αμπέλι.

#### Βιολογία-Ζημιές

Ζει κατά κανόνα στην κάτω επιφάνεια των φύλλων. Εξ αιτίας της προσβολής, μπορεί να προκληθεί αργυρόχρωμος μεταχρωματισμός των φύλλων, ενώ όταν η προσβολή είναι έντονη τα φύλλα αποκτούν καστανό χρώμα και μπορεί να πέσουν. Σε περίπτωση έντονης προσβολής μπορεί να προκληθεί μείωση του μεγέθους και της ποιότητας των καρπών, μείωση του αριθμού των ανθοφόρων οφθαλμών της επόμενης χρονιάς και ακόμη και μείωση του μήκους των βλαστών των προσβεβλημένων φυτών.

#### Καταπολέμηση

Ένα από τα μέτρα που επί χρόνια εφαρμόζεται για την αντιμετώπιση του *P. Ulmi* είναι η διενέργεια χειμερινών ψεκασμών με ορυκτέλαια για την αντιμετώπιση των διαχειμαζόντων αυγών. Η ευπάθεια των χειμερινών αυγών σε ορυκτέλαια αυξάνει, όσο πλησιάζει η εποχή εκκόλαψης τους. Έχει βρεθεί στην Καλιφόρνια ότι ψεκασμός με 1% ορυκτέλαιο την περίοδο λίγο πριν την εκκόλαψη των χειμερινών αυγών ήταν εξίσου αποτελεσματικός με ψεκασμό με 2% ορυκτέλαιο κατά την περίοδο του ληθάργου των δέντρων.

##### Ψεκασμοί

Ψεκασμοί που γίνονται λίγο πριν την έναρξη εκκόλαψης των χειμερινών αυγών με ακαρεοκτόνα που έχουν ωοκτόνο και προνυμφοκτόνο δράση όπως τα *clofentezine* και *hexythiazox* έχουν δώσει ιδιαίτερα καλά αποτελέσματα. Τα ακαρεοκτόνα αυτά έχουν μικρή τοξική δράση στα ωφέλιμα ακάρεα και μεγάλη υπολειμματική διάρκεια, αλλά μειονεκτούν ως προς το ότι τα ακάρεα αναπτύσσουν γρήγορα εθισμό.

Παραπομπές
----------

1. ↑  Αντωνόπουλος, Ηλίας (24 Ιουλίου 2018). «Κόκκινος Τετράνυχος». *ΚΑΛΛΙΕΡΓΩ*. Ανακτήθηκε στις 16 Ιανουαρίου 2022.
2. ↑  «Homepage - Bayer Ελλάς - Τομέας Επιστήμης Γεωργίας». *www.cropscience.bayer.gr*. Ανακτήθηκε στις 16 Ιανουαρίου 2022.
Το **Όξω Νησί** είναι νησί της Κύπρου, το οποίο ανήκει στην Επαρχία Αμμοχώστου. Βρίσκεται στο ανατολικό τμήμα της χώρας απέναντι από την Αμμόχωστο, στο λιμάνι της πόλης, εντός του Κόλπου της Αμμόχωστου. Βρίσκεται 50 χλμ ανατολικά της Λευκωσίας.

Κλίμα
-----

Η μέση ετήσια θερμοκρασία στο νησάκι είναι 22 °C, και επικρατεί ξηρό κλίμα. Θερμότερος μήνας στο νησί είναι ο Αύγουστος, όταν η μέση θερμοκρασία είναι 32 °C, και ο πιο κρύος είναι ο Ιανουάριος, με 14 °C. Η μέση ετήσια βροχόπτωση είναι 421 χιλιοστά. Υγρότερος μήνας είναι ο Ιανουάριος, με μέσο όρο 93 χιλιοστά βροχόπτωσης, και ξηρότερος ο Αύγουστος, με 1 χιλιοστό βροχόπτωσης.

Παραπομπές
----------

1. ↑  «NASA Earth Observations Data Set Index». NASA. Αρχειοθετήθηκε από το πρωτότυπο στις 26 Απριλίου 2020. Ανακτήθηκε στις 30 Ιανουαρίου 2016.
2. ↑  «NASA Earth Observations: Rainfall (1 month - TRMM)». NASA/Tropical Rainfall Monitoring Mission. Αρχειοθετήθηκε από το πρωτότυπο στις 19 Απριλίου 2019. Ανακτήθηκε στις 30 Ιανουαρίου 2016.
| Κουάνζα |
| --- |
| Χώρα: | Ανγκόλα !22 Ανγκόλα |
| Υποδιαιρείται σε: | 100 Σεντίμος |
| ISO-4217-Code: | AOA |
| Συντομογραφία: | Kz |
| Τιμή μετατροπής:(Ιούλιος 2006) | 1 EUR = 102,547 AOA |

**Κουάνζα** είναι το νόμισμα της Ανγκόλας. Το 1977 το Κουάνζα αντικατέστησε το πορτογαλικό νόμισμα, το *Εσκούδο*. Η αρχική του υποδιαίρεση ήταν σε *Λουέϊ*. Το 1995 το Κουάνζα αναπροσαρμόστηκε. 1000 παλιά Κουάνζας αντιστοιχούν σε ένα νέο αναπροσαρμοσμένο Κουάνζα ("Kwanza Reajustado"). Από το 1999 το νέο Κουάνζα υποδιαιρείται σε 100 Σεντίμος.

Κυκλοφορούν κέρματα των 10 και 50 Σεντίμος, των 1, 2 και 5 Κουάνζα καθώς και χαρτονομίσματα των 1, 5, 10, 50, 100, 200, 500, 1.000 και 2.000 Κουάνζα.

Εξωτερικοί σύνδεσμοι
--------------------

* Banco Nacional de Angola
Η **Ίνγκολστατ 04** (γερμανικά: *Ingolstadt 04*) είναι γερμανική ποδοσφαιρική ομάδα από την πόλης του Ίνγκολστατ της Άνω Βαυαρίας. Το ψευδώνυμο του συλλόγου είναι *Schanzer*. Τα χρώματα του συλλόγου είναι μαύρο - κόκκινο - λευκό. Ο σύλλογος αριθμεί σήμερα περίπου 2.000 μέλη. Ιδρύθηκε την 1η Ιουλίου του 2004 έπειτα από συγχώνευση των τμημάτων ποδοσφαίρου των συλλόγων του Ίνγκολστατ, *ΜΤΦ* (MTV Ingolstadt) και *ΕΣΦ* (ESV Ingolstadt). Η συγχώνευση πραγματοποιήθηκε με πρωτοβουλία του επιχειρηματία Πέτερ Γιάκβερτ. Το 2007 το ποδοσφαιρικό τμήμα του συλλόγου ανέλαβε η εταιρεία *FC Ingolstadt 04 Fußball GmbH*, στην οποία συμμετέχουν από το Μάιο του 2013, ο σύλλογος με 80,06% και η quattro GmbH με 19,94%.

Την περίοδο 2014/15 και συγκεκριμένα στις 27 Σεπτεμβρίου του 2014, επικράτησε της Καρλσρούης με 1:0, σπάζοντας έτσι το ρεκόρ της Μπάγερ Λεβερκούζεν (Μάιος 1978 με Απρίλιο 1979) παραμένοντας αήττητη σε 17 συνεχόμενους αγώνες. Στη συνέχεια ο σύλλογος παρέμεινε αήττητος για 19 συνεχόμενους εκτός έδρας αγώνες. Με την εντός έδρας νίκη της με 2:1 επί της Λειψίας, εξασφάλισε μαθηματικά την άνοδο στην Μπούντεσλιγκα και έτσι έγινε η 54η ομάδα στην ιστορία του πρωταθλήματος.

Στις 19 Σεπτεμβρίου του 2015 η πρώτη ομάδα του συλλόγου πέτυχε άλλο ένα ρεκόρ. Με νίκη 1:0 επί της Βέρντερ Βρέμης και τις προηγούμενες νίκες στις 15 Αυγούστου του 2015 επί της Μάιντς και στις 29 Αυγούστου του 2015 επί της Άουγκσμπουργκ, ουσιαστικά κέρδισε τις πρωτοπόρες στην Μπουντεσλίγκα στα πρώτα τρία εκτός έδρας παιχνίδια της ιστορίας της.

Επιτυχίες
---------

### Πρωταθλήματα

* **2. Μπούντεσλιγκα** (Β)
	+ Πρωταθλήτρια (1): 2014–15
* **Ρεγκιονάλλιγκα Σιντ** (Γ)
	+ Δεύτερη θέση (1): 2008
* **Μπάγερνλιγκα** (Δ)
	+ Πρωταθλήτρια (1): 2006
	+ Δεύτερη θέση (2): 2005, 2011‡
* **Λάντσλιγκα Μπάγερν-Σιντ (Ε)**
	+ Δεύτερη θέση (1): 2008‡
* **Μπετσίρκσομπερλιγκα Όμπερμπαγερν** (ΣΤ)
	+ Δεύτερη θέση (1): 2006‡

### Κύπελλα

* **Κύπελλο Βαυαρίας**
	+ Φιναλίστ (1): 2005
* **Κύπελλο Άνω Βαυαρίας**
	+ Κυπελλούχος (3): 2005, 2006, 2007

Παραπομπές
----------

1. ↑  Festlegung der Vereinsfarben in § 1 Nr. 2 der Satzung Αρχειοθετήθηκε 2015-06-06 στο Wayback Machine. Fußballclubs Ingolstadt 04 e.V.
2. ↑  Mitgliederversammlung: Vorstand wiedergewählt / Satzungsänderungsantrag bestätigt fcingolstadt.de
3. ↑  *Ingolstadt übernimmt die Spitze*, focus.de, vom 27. September 2014
4. ↑  *Auch im 19. Auswärtsspiel ungeschlagen*, sueddeutsche.de, vom 1. November 2014
5. ↑  «Ingolstadt stellt bei Werder Bremen Bundesliga-Rekord auf». *spiegel.de*. Der Spiegel. 19 Σεπτεμβρίου 2015. Ανακτήθηκε στις 20 Σεπτεμβρίου 2015.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ίνγκολστατ 04** |

* Επίσημος ιστότοπος

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 235250766

 |

 |
Η **Όπερα Θεσσαλονίκης** (**Ο.Θ.**) αποτελεί πολιτιστικό φορέα με αντικείμενο το λυρικό θέατρο. Ιδρύθηκε τον Δεκέμβριο του 1997 στη Θεσσαλονίκη με πρωτοβουλία του Οργανισμού "Θεσσαλονίκη, Πολιτιστική Πρωτεύουσα της Ευρώπης 1997" ως αυτοτελές τμήμα του Κρατικού Θεάτρου Βορείου Ελλάδος (ΚΘΒΕ) με την αρχική ονομασία *Όπερα Δωματίου Θεσσαλονίκης*. 

Το 2002 το Υπουργείο Πολιτισμού την μετονόμασε σε *Όπερα Θεσσαλονίκης* εξασφαλίζοντας της συγχρόνως οικονομική και διοικητική αυτονομία. Ωστόσο σύμφωνα με το άρθρο 58 του Ν. 4002/2011 ο οργανισμός καταργείται ως αυτοτελές τμήμα και συγχωνεύεται με το Κρατικό Θέατρο Βορείου Ελλάδος. Αυτό ήταν εν μέρει αποτέλεσμα της οικονομικής διαχείρισης του φορέα· το χρέος έφτασε τα 1.500.000 ευρώ. 

Πρόεδρος της Εφορίας της Όπερας Θεσσαλονίκης είναι ο νυν πρόεδρος του δ.σ. του ΚΘΒΕ Θωμάς Τρικούκης και αντιπρόεδρος η Άννα Σταυρακοπούλου, επίκουρη καθηγήτρια Θεατρολογίας στο τμήμα θεάτρου του Αριστοτέλειου Πανεπιστημίου Θεσσαλονίκης. Από το χειμώνα του 2010 η Όπερα δεν έχει ανεβάσει παράσταση.

Μετά τη συγχώνευση ο καλλιτεχνικός διευθυντής του ΚΘΒΕ, Σωτήρης Χατζάκης, δήλωσε πως την καλλιτεχνική περίοδο 2011 - 2013 είναι δυνατό να παρουσιαστεί μόνο μια πειραματική παραγωγή όπερας και μάλιστα σε συνεργασία με την Κρατική Ορχήστρα Θεσσαλονίκης και το Μέγαρο Μουσικής Θεσσαλονίκης.

Δείτε Επίσης
------------

* Εθνική Λυρική Σκηνή
* Μέγαρο Μουσικής Θεσσαλονίκης
* Εταιρεία Μακεδονικών Σπουδών
* Βασιλικό Θέατρο Θεσσαλονίκης

Πηγές
-----

* Όπερα Θεσσαλονίκης - Κρατικό Θέατρο Βορείου Ελλάδος

1. ↑  "Η όπερα των χαμένων εκατομμυρίων", Ελευθεροτυπία (13 Μαΐου 2010).
2. 1 2  "Εισαγγελέας για την Οπερα... της πεντάρας", Ελευθεροτυπία (2 Αυγούστου 2011).
3. ↑  "Η Όπερα Θεσσαλονίκης επιστρέφει" Αρχειοθετήθηκε 2013-05-20 στο Wayback Machine. Μακεδονία (28 Ιουλίου 2011).
4. ↑  "Οπερα Θεσσαλονίκης: Τελευταία πράξη με εισαγγελέα" Αρχειοθετήθηκε 2013-05-21 στο Wayback Machine. Αγγελιοφόρος (10 Ιουνίου 2011).
Η Πυραυλάκατος Λάσκος P-20 του Ελληνικού Πολεμικού Ναυτικού, κλάσης Combattante III
Τα **Ταχέα Περιπολικά Σκάφη** *Κατευθυνόμενων Βλημάτων*, κλάσης **"Κομπαντάντ"**, (**Τορπιλάκατοι** ή νεότερα **Πυραυλάκατοι**, όπως έχει καθιερωθεί να αποκαλούνται) εκ της γαλλικής κλάσης **La Combattante III** παραγγέλθηκαν τον Σεπτέμβριο του 1974 στη Γαλλία για λογαριασμό του Ελληνικού Πολεμικού Ναυτικού. Είναι παρόμοιας σχεδίασης με τις πυραυλακάτους κλάσης La Combattante IIa, μεγαλύτερου όμως μεγέθους, εξοπλισμένα και με τορπίλες. Μια δεύτερη παρτίδα έξι σκαφών παραγγέλθηκε το 1978, τα οποία όμως κατασκευάστηκαν στην Ελλάδα και έφεραν πυραύλους Penguin Mk 2 Mod 3. Για το λόγο αυτό τα έξι αυτά πλοία χαρακτηρίζονται κλάσης La Combattante IIIb

Αναβάθμιση
----------

Το Ελληνικό Πολεμικό Ναυτικό αποφάσισε να αναβαθμίσει τις πυραυλακάτους κλάσης La Combattante III. Για τις τέσσερις Combattante III η εταιρεία Thales ανέπτυξε το σύστημα διαχείρισης μάχης TACTICOS, το οποίο περιλαμβάνει τέσσερις πολυλειτουργικές τερματικές κονσόλες ελέγχου, ένα ραντάρ επιτήρησης, ένα σύστημα ελέγχου και ανίχνευσης πυρός, ένα σύστημα ηλεκτρο-οπτικής ανίχνευσης και ελέγχου πυρός, ενσωματωμένο ραντάρ αναχαίτισης, δύο καταδείκτες στόχων και σύστημα τακτικής ζεύξης δεδομένων. Το πρόγραμμα εκσυγχρονισμού Μέσης Ζωής ολοκληρώθηκε το 2010.

Ο οπλισμός των πλοίων αποφασίστηκε να μεταβληθεί το 2015 σταδιακά ανά μονάδα μεταβαλλόμενων μόνο των Κατευθυνομένων Βλημάτων (Κ/Β) από EXOCET MM38 σε HARPOON κατασκευής BOEING (πρώην McDonell Douglas) με το πρώτο πλοίο που αποδόθηκε να είναι το ΤΠΚ ΜΥΚΟΝΙΟΣ (P-22) το Δεκέμβριο του 2016.

Χαρακτηριστικά
--------------

* Εκτόπισμα: 359 τόνοι, 425 τόνοι πλήρες
* Μήκος: 56,2 m
* Πλάτος: 8 m
* Βύθισμα: 2.1 m
* Ταχύτητα: 36 κόμβοι
* Μηχανές : 4 MTU MD 16V 538 TB92 Diesel 17,060 hp(m)
* Προπέλες: 4
* Ακτίνα Δράσης: 700 μίλια με 30 κόμβους, 2.500 μίλια με 15 κόμβους
* Πλήρωμα: 42 (5 Αξιωματικοί)
* Οπλισμός:
	+ 4 πύραυλοι επιφανείας - επιφανείας Aerospatiale MM 38 Exocet (πλην του P-22)
	+ 2 πυροβόλα OTO Melara 76 mm
	+ 2 διπλά πυροβόλα Emerson Electric 30 mm
	+ 2 τορπίλες των 21 ιντσών
* Αντίμετρα: Εκτοξευτής αερόφυλλων Wegmann
* Συστήματα:
	+ ESM: DR-3000
	+ Ηλεκτροπτικό: MIRADOR
	+ Σύστημα ελέγχου πυραύλων και πυροβόλων TACTICOS
	+ Ραντάρ:
		- Έρευνας αέρα/επιφανείας VARIANT
		- Ναυτιλίας: BRIDGEMASTER - SCOUT
		- Ελέγχου πυρός: LIROD

Πλοία
-----

* ΤΠΚ ΛΑΣΚΟΣ (P 20)
* ΤΠΚ ΜΠΛΕΣΣΑΣ (P 21)
* ΤΠΚ ΜΥΚΟΝΙΟΣ (P 22)
* ΤΠΚ ΤΡΟΥΠΑΚΗΣ (P 23)

Εξωτερικοί σύνδεσμοι
--------------------

* Η επίσημη ιστοσελίδα της Διοίκηση Ταχέων Σκαφών (Δ.Τ.Σ.) του Ελληνικού Πολεμικού Ναυτικού
* Σελίδα αφιερωμένη στις πυραυλακάτους La Combattante IIΙ
Συντεταγμένες: 45°58′03″N 33°48′01″E﻿ / ﻿45.96750°N 33.80028°E﻿ / 45.96750; 33.80028

Το **Κρασνοπερεκόπσκ** (ουκρανικά: *Краснопереко́пськ*, ρωσικά: *Краснопереко́пск*, κριμαϊκά: *Krasnoperekopsk*) είναι πόλη της Αυτόνομης δημοκρατίας της Κριμαίας στη νότια Ουκρανία. Η πόλη βρίσκεται νότια του ισθμού του Περεκόπ, περίπου 124 χιλιόμετρα βόρεια της πρωτεύουσας της Κριμαίας, Συμφερόπολης. Η πόλη ιδρύθηκε το 1932 ως ένας βιομηχανικός οικισμός για το εργοστάσιο βρωμίου που βρίσκεται κοντά. Το 1936 ο οικισμός μετονομάστηκε σε Krasno-Prekopsk και αργότερα το 1964 σε απλά Κρασνοπερεκόπσκ. Ενώ το 1966 το Κρασνοπερεκόπσκ έλαβε το καθεστώς της πόλης.

Παραπομπές
----------

Εξωτερικοί σύνδεσμοι
--------------------

* Πολυμέσα σχετικά με το θέμα  Krasnoperekopsk στο Wikimedia Commons
Ο **Κωνσταντίνος Ιωάννης Φίλιππος Ιωνίδης** (αγγλικά: *Constantine John Philip "Bobby" Ionides*, 1901-1968) ήταν Βρετανός ερπετολόγος ελληνικής καταγωγής. Ήταν μέλος της οικογένειας Ιωνίδη, εύπορων Ελλήνων της Αγγλίας με καταγωγή από την Κωνσταντινούπολη, και μέσω της μητέρας του ήταν ανιψιός του ποιητή Κωνσταντίνου Καβάφη καθώς και είχε δεσμούς με την οικογένεια Ράλλη. 

Γεννήθηκε στο Μπράιτον το 1901 και είχε από μικρός προβλήματα πειθαρχίας. Ωστόσο αργότερα έγινε ιδιαίτερα διάσημος για τον εκκεντρικό του χαρακτήρα καθώς και με την έντονη ενασχόληση του με τη μελέτη των ερπετών, και ιδιαίτερα στη νοτιοανατολική Αφρική όπου αργότερα μετακόμισε μόνιμα, απέκτησε θρυλικές διαστάσεις. Ενδεικτικά, έχασε την ακοή του αφότου παρασύρθηκε από προελαύνοντα ελέφαντα κατά την περίοδο όπου ασχολούνταν με την λαθροθηρία και εμπόριο ελεφαντοστού, ανέπτυξε ανοσία στο δηλητήριο των φιδιών μετά από πολλαπλά δαγκώματα που είχε δεχθεί στη διάρκεια της σταδιοδρομίας του ως ερπετολόγος, καθώς και μαστίγωσε τους κατοίκους ενός ολόκληρου χωριού επειδή δεν ακολούθησαν τις οδηγίες του.Από το 1933 εργάζονταν για την κυβέρνηση της Ταγκανίκα ως φύλακας των πάρκων της χώρας, ενώ το 1965 εξέδωσε τα απομνημονεύματα του στο βιβλίο με τίτλο *A hunter's story* (*ιστορία ενός κυνηγού*).

Πέθανε το 1968 σε νοσοκομείο του Ναϊρόμπι ύστερα από ακρωτηριασμό των ποδιών του λόγω θρόμβωσης, και πριν καταλήξει δήλωσε πως επιθυμούσε να παραδοθεί το σώμα τους στις ύαινες.

Παραπομπές
----------

1. 1 2  (Αγγλικά) *Find A Grave*. www.findagrave.com/memorial/136181478/constantine-john\_philip-ionides.
2. 1 2  (πολλαπλές γλώσσες) *geni.com*. www.geni.com/people/Constantine-IONIDES/6000000008750982275.
3. 1 2  www.europeansineastafrica.co.uk/\_site/custom/database/?a=viewIndividual&pid=2&person=6967.
4. ↑  10.1080/04416651.1969.9650753.
5. 1 2  «Constantine John Philip "Bobby" IONIDES». *geni\_family\_tree*. Αρχειοθετήθηκε από το πρωτότυπο στις 26 Σεπτεμβρίου 2020. Ανακτήθηκε στις 22 Ιουλίου 2016.
6. 1 2  «tovima.gr - Ο κυνηγός ανιψιός του Καβάφη». *TO BHMA*. Ανακτήθηκε στις 22 Ιουλίου 2016.
7. ↑  Beolens, Bo· Watkins, Michael (26 Ιουλίου 2011). *The Eponym Dictionary of Reptiles*. JHU Press. ISBN 9781421401355.
8. ↑  «Constantine John Philip 'Bobby' (Theodore) Ionides». *www.christopherlong.co.uk*. Αρχειοθετήθηκε από το πρωτότυπο στις 31 Δεκεμβρίου 2017. Ανακτήθηκε στις 22 Ιουλίου 2016.
9. ↑  Ionides, Constantine John Philip (1 Ιανουαρίου 1965). *A hunter's story*. W.H. Allen.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 45768722
* LCCN: n85804967
* GND: 1200437470

 |

 |
Η κρασπεδωτή χελώνα, *Testudo marginata* Schoepff, 1793 είναι ένα είδος χερσαίας χελώνας της οικογένειας Testudinidae, που απαντάται στη Ν. Βαλκανική χερσόνησο και την Ιταλία. Αποτελεί ένα από τα τρία είδη χερσαίας χελώνας στην Ελλάδα. Στη χώρα μας εκτός από το φερώνυμο υποείδος εντοπίζεται και το ενδημικό υποείδος *Testudo marginata weissingeri* Trutnau, 1994 (Ταΰγετος), το οποίο θεωρείται από μερικούς ερευνητές ως ξεχωριστό είδος, ενώ από άλλους συνώνυμο του φερώνυμου.

Γεωγραφική κατανομή
-------------------

Απαντάται στην Ελλάδα, την Ν. Αλβανία και την Ιταλία. Οι πληθυσμοί του είδους στην Ιταλία θεωρείται ότι έχουν προέλθει από ανθρωπογενή μεταφορά κατά την κλασική εποχή. Στην Ελλάδα εντοπίζεται στα νότια τμήματα της Κεντρικής και Δυτικής Μακεδονίας, τη Θεσσαλία, την Ήπειρο, τη Στερεά Ελλάδα, την Εύβοια, την Πελοπόννησο και ορισμένα νησιά του Αιγαίου (Σποράδες, νησιά Αργοσαρωνικού). Επίσης έχει εισαχθεί από τον άνθρωπο σε αρκετές περιοχές εκτός της φυσικής της κατανομής, καθώς πληθυσμοί τους είδους μπορεί να παρατηρηθούν σε νησιά όπως η Πάρος, Νάξος, Λέσβος, Χίος. Απολιθώματα του είδους έχουν βρεθεί σε Κρήτη και Τήλο, περιοχές στις οποίες σήμερα δεν απαντά.

Παραπομπές
----------

1. 1 2 3  «herpetofauna.gr - Ελληνική Ερπετοπανίδα». *www.herpetofauna.gr* (στα Αγγλικά). Ανακτήθηκε στις 17 Ιουνίου 2018.
2. 1 2  «Testudo marginata (Marginated Tortoise, Margined Tortoise)». *www.iucnredlist.org*. Ανακτήθηκε στις 17 Ιουνίου 2018.
Ο **Κωνσταντίνος Καλλιγάς** (1928 - 3 Σεπτεμβρίου 1993) ήταν Έλληνας δημοσιογράφος και συγγραφέας.

Βίος
----

Γεννήθηκε το 1928 στην Αθήνα, με καταγωγή από την Κεφαλλονιά. Απόφοιτος της Νομικής Σχολής του Πανεπιστημίου Αθηνών, είχε ήδη ξεκινήσει την δημοσιογραφική του σταδιοδρομία το 1946, σε ηλικία 18 ετών, στις εφημερίδες «*Το Βήμα*» και «*Τα Νέα*», όπου και εργάσθηκε για 20 χρόνια, έως το 1966. Υπήρξε επίσης αρθρογράφος και συνεργάτης της εφημερίδας «*Μακεδονία*», καθώς και ανταποκριτής του Ραδιοφωνικού Ιδρύματος Κύπρου (ΡΙΚ).

Από το 1963 έως το 1965, στις κυβερνήσεις του Γεωργίου Παπανδρέου, διατέλεσε σύμβουλος προγράμματος της γενικής διεύθυνσης του Εθνικού Ιδρύματος Ραδιοφωνίας (ΕΙΡ), με γενικό διευθυντή τον Αναστάσιο Πεπονή. Από το 1967 μέχρι το 1974 ήταν συνεργάτης της Διεύθυνσης Τύπου του Συμβουλίου της Ευρώπης, και η δράση του εκεί (δημοσιεύσεις αντιχουντικών κειμένων και προκηρύξεων) οδήγησε στην σύλληψη και φυλάκισή του για 10 μήνες από την δικτατορία των συνταγματαρχών.

Μετά την αποκατάσταση της δημοκρατίας, το 1974, ξεκίνησε την συνεργασία του με την εφημερίδα «*Καθημερινή*», ως τακτικός επιφυλλιδογράφος, όπου και παρέμεινε έως τον θάνατό του το 1993. Στα χρόνια της μεταπολίτευσης παρουσίασε μια πολιτική μεταστροφή, ασκώντας δριμεία κριτική στον Ανδρέα Παπανδρέου, παρότι είχε διατελέσει συνεργάτης του Γεωργίου Παπανδρέου κατά την προδικτατορική περίοδο.

Υπήρξε συγγραφέας των βιβλίων *«Πανόραμα των Σύγχρονων Ιδεών»*, *«Παλινόρθωση και Δικτατορία»*, *«Πρώτη Μαρτίου 1935»* κ.α. Τιμήθηκε με διάφορα δημοσιογραφικά βραβεία, καθώς και με τον Χρυσό Σταυρό του Φοίνικα από τον Πρόεδρο της Δημοκρατίας Κωνσταντίνο Καραμανλή.

Πέθανε από καρκίνο στις 3 Σεπτεμβρίου 1993, σε ηλικία 65 ετών.

Παραπομπές
----------

1. 1 2 3 4 5 6 7  Η Καθημερινή, 4 Σεπτεμβρίου 1993: «Χαιρετισμός στον Κ. Καλλιγά»

Εξωτερικοί σύνδεσμοι
--------------------

* Κωνσταντίνος Καλλιγάς στον *Πανδέκτη*, του Εθνικού Ιδρύματος Ερευνών

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 292253285
* **ΕΒΕ**: 105734
* **AA**: 100784
* LCCN: no99086174
* ISNI: 0000 0000 4090 4195

 |

 |